星期日，同朋友去完游水，黎附近第一城食嘢。可以坐出面或者坐入面都得，點左百香果紅茶，好甜。就算攪混左都係好甜。我鐘意。三文魚凱撒沙律，沙律菜切到啱啱好，容易食，三文魚好大塊。味道唔錯。頂級安格斯煙肉蘑菇漢堡包，漢堡唔係好大個，下午茶份量，有好多沙律菜，蘑菇唔係隔離係漢堡包入面而係分開喺沙律入面。漢堡好多汁，有薯塊，味道唔錯。美國薯塊配墨西哥脆片牛油果醬墨西哥脆片好少好細塊易入口，好多牛油果醬，美國薯塊好香脆，有薯仔味。